
AVIZ
asupra propunerii legislative privind sprijinirea populaţiei afectate de catastrofe naturale din lunile aprilie – mai 2006


În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă privind sprijinirea populaţiei afectate de catastrofe naturale din lunile aprilie – mai 2006, trimisă cu adresa nr. Pl.x- 846 din 13 noiembrie 2006 şi înregistrată sub nr. 31/1339 din 15.11.2006.



Potrivit prevederilor  articolului 75 din Constituţia României, republicată, Camera Deputaţilor este Cameră decizională.
Conform prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 22 noiembrie 2006.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 794/5.06.2006, precum şi Punctul de vedere al Guvernului, cu nr. 2093 din 06.07.2007, care nu susţine adoptarea.
În urma dezbaterilor, membrii comisiei, au constatat că aplicarea propunerii legislative ar determina o diminuare a bugetelor locale cu 154,03 mii RON în anul 2006, cu 161,7 mii RON în 2007 şi cu 167,5 mii RON în anul 2008, şi au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său normativ, ce modifică o lege organică, proiectul de lege face parte din categoria legilor ordinare.
                   PREŞEDINTE,                      SECRETAR,
                    Sergiu Andon                        George Băeşu

